ΓΡΑΠΤΗ ΕΡΩΤΗΣΗ E-0551/00

υποβολή: Guido Podest (PPE-DE) προς την Επιτροπή

(28 Φεβρουαρίου 2000)

Θέμα: Βοήθεια πτήσης και έλεγχος εναέριας κυκλοφορίας

Το φαινόμενο της αεροπλοΐας είναι αφ εαυτού διεθνές και επιβάλλει κοινές ρυθμίσεις και προδιαγραφές στις διάφορες χώρες. Από τεχνικής σκοπιάς αρμόδιος σε παγκόσμιο επίπεδο είναι ο ICAO (Διεθνής Οργανισμός Πολιτικής Αεροπορίας) και σε ευρωπαϊκό η ECAC (Ευρωπαϊκή Διάσκεψη Πολιτικής Αεροπορίας). Τα κυρίαρχα κράτη μέλη έχουν την ευχέρεια να δέχονται στους εθνικούς κανονισμούς κατά τους τρόπους καιπό τους όρους που το καθένα θεωρεί προσήκοντες τις συστάσεις που διατυπώνουν οι προαναφερθέντες οργανισμοί.

Σύμφωνα με τους στόχους της Ευρωπαϊκής Ένωσης, φαίνεται χρήσιμο να ρυθμισθούν οι βασικοί τομείς προκειμένου να διασφαλισθεί κατά ομοιόμορφο τρόπο η ασφάλεια της εναέριας κυκλοφορίας. Όσον αφορά τα αεροσκάφη και τους κυβερνήτες, το αποτέλεσμα της ομοιογένειας των συστημάτων και της επιμόρφωσης και κινητικότητας του προσωπικού έχει ήδη επιτευχθεί. Όσον αφορά την εναέρια κυκλοφορία καταγράφονται ελλείψεις στους ευρωπαϊκούς κανονισμούς.

Δεδομένης της σημασίας του θέματος για την ασφάλεια, θα έπρεπε να καθορισθούν, με ομοιόμορφες παραμέτρους και εντός των διαφόρων εθνικών πραγματικοτήτων που δραστηριοποιούνται στον τομέα της αεροπλοΐας (εταιρείες διαχείρισης αερολιμένων, φορείς ασφάλειας στην πτήση κλπ.) ευρωπαϊκές προδιαγραφές για τη συντήρηση και τη διαχείριση των συστημάτων. Θα έπρεπε εξάλλου να προσδιορισθούν κοινές προδιαγραφές για τις άδειες και τις επαγγελματικές πιστοποιήσεις των ελεγκτών εναέριας κυκλοφορίας (όπως προβλέπει το παράρτημα 1 του ICAO), των εμπειρογνωμόνων βοήθειας πτήσης (AIS officer), των μετεωρολόγων και του τεχνικού προσωπικού βοήθειας πτήσης.

Θεωρείται ως εκ τούτου αναγκαία η έγκριση μιας κοινής οδηγίας που θα εγγυάται τόσο την έγκριση όσο και το σεβασμό ενιαίων παραμέτρων και της αρχής της ελεύθερης κυκλοφορίας στην Ευρωπαϊκή Ένωση για το προσωπικό βοήθειας πτήσης και τους ελεγκτές εναέριας κυκλοφορίας.

Υπ' αυτό το πρίσμα, μπορεί η Επιτροπή να αναφέρει εάν και πότε προτίθεται να παρουσιάσει σχετικούς κοινοτικούς νομοθετικούς κανονισμούς;

Απάντηση της κας de Palacio εξ ονόματος της Επιτροπής

(10 Απριλίου 2000)

Σε ό,τι αφορά την παραγωγή, συντήρηση και επιχειρησιακή εκμετάλλευση αεροσκαφών καθώς και το συνδεόμενο με αυτά προσωπικό, η ανάπτυξη και εφαρμογή κοινών κανονιστικών περί ασφαλείας προτύπων και διαδικασιών έχει επιδιωχθεί στο πλαίσιο του Συνδέσμου Αρχών Πολιτικής Αεροπορίας (European Joint Aviation

Authorities JAA). Το κανονιστικό αυτό πλαίσιο επέτρεψε επίσης τη θέσπιση διαδικασιών κοινής πιστοποίησης και απετέλεσε τμήμα της κοινοτικής έννομης τάξης μέσω του κανονισμού (ΕΟΚ) αριθ. 3922/91 του Συμβουλίου της 16ης Δεκεμβρίου 1991 σχετικά με την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας(1). Ταυτοχρόνως, δημιουργήθηκαν ισότιμοι όροι ανταγωνισμού για όλους τους συντελεστές στην Κοινότητα. Συζητείται επίσης στην Επιτροπή πρόταση για την δημιουργία ευρωπαϊκής οργάνωσης (EASA) που θα βελτιώνει και θα ενισχύει περαιτέρω τον JAA.

Στον τομέα της διαχείρισης της εναέριας κυκλοφορίας, η Eurocontrol αναπτύσσει πρότυπα και τεχνικές προδιαγραφές για την εξασφάλιση της διαλειτουργικότητας και της εύρυθμης λειτουργίας των εθνικών συστημάτων. Τα πρότυπα Eurocontrol κατέστησαν τμήμα της κοινοτικής έννομης τάξεως μέσω της οδηγίας 93/65/ΕΟΚ του Συμβουλίου της 19ης Ιουλίου 1993 σχετικά με τον καθορισμό και την χρησιμοποίηση συμβατών τεχνικών προδιαγραφών για την προμήθεια τεχνικού εξοπλισμού και συστημάτων διαχείρισης της εναέριας κυκλοφορίας(2). Ωστόσο, η δραστηριότητα της Eurocontrol είναι επικεντρωμένη στα πρότυπα των διαδικασιών των συστημάτων και του ελέγχου της εναέριας κυκλοφορίας (ΕΕΚ) και δεν καλύπτει πλήρως το φάσμα των απαιτήσεων των σχετικών με τιςπηρεσίες, το προσωπικό και τις εργασίες ΕΕΚ. Η διαφορά αυτή εξηγείται εν μέρει από την έλλειψη ευρωπαϊκής αγοράς για τον ΕΕΚ και από την επακόλουθηπεροχή των εθνικών ρυθμίσεων, οι οποίες παρουσιάζουν σημαντικές διακυμάνσεις.

Όσον αφορά το ειδικότερο ζήτημα των κοινών προτύπων που διέπουν τις άδειες και τα πιστοποιητικά δεξιοτήτων όσον αφορά τους ελεγκτές της εναέριας κυκλοφορίας, η Eurocontrol εργάζεται για την θέσπιση εναρμονισμένου συστήματος στην Ευρωπαϊκή Συνδιάσκεψη Πολιτικής Αεροπορίας (ΕΣΠΑ). Η Κοινότητα παρακολουθεί στενά τα εκεί τεκταινόμενα, τα οποία ίσως έχουν ως αποτέλεσμα την θέσπιση κοινοτικής οδηγίας, όπως πρότεινε το Αξιότιμο Μέλος του Κοινοβουλίου.

(1) ΕΕ L 373 της 31.12.1991.

(2) ΕΕ L 187 της 29.7.1993.